open-index/open-wikipedia-markdown huggingface dataset:
Cyrillus Johansson

**Laurentius Cyrillus Johansson** (9. heinäkuuta 1884 Gävle – 20. toukokuuta 1959 Lidingö) oli ruotsalainen arkkitehti. Hän valmistui Chalmersin teknillisestä korkeakoulusta vuonna 1905 ja avasi toimiston Tukholmaan vuonna 1906. Johansson toimi kaupunginarkkitehtina Södertäljessä vuosina 1917–1925, Ludvikassa 1931–1941 ja Vaxholmissa 1935–1940. Rautatiehallituksen palkkaamana hän vastasi Årstan sillan suunnittelusta 1920-luvun alkupuolella. Kaiken kaikkiaan Johanssonin tuotanto oli hyvin monipuolista ja koostui muun muassa asuintaloista, teollisuusrakennuksista, konttoritiloista, vesitorneista ja kirkoista. Hän oli kiinnostunut myös kaupunkisuunnittelusta laajemmin ja esitteli näkemyksiään vuonna 1936 julkaisemassaan kirjassa *Byggnaden och staden*.

Johansson noudatti koko uransa ajan melko yhtenevää Tanskasta ja Pohjois-Saksasta vaikutteita ottanutta jyhkeää tiiliarkkitehtuuria, jota myös Ragnar Östberg edusti. Muodissa olleita klassisismia ja funktionalismia hän kaihtoi, vaikka ne jonkin verran heijastuivat myös hänen suunnittelemissaan taloissa. Johanssonin rakennuksissa on hieman myös vaikutteita kiinalaisesta arkkitehtuurista muun muassa kaarevien katonlappeiden muodossa. Erityisesti kiinalaisvaikutus näkyy hänen suunnittelemassaan temppelimäisessä Värmlannin museossa.

## Töitä

Riddaren 17-DSC 5326-1.jpg|Nybrogatan 11, Tukholma (1912)
Stockholms Bomullsspinneri- och Väfveri AB, 2016a.jpg|Tukholman puuvillakehräämö ja -kutomo (1917)
Grönstedska palatset, 2014 -1.JPG|Vin & Sprit -yhtiön pääkonttori (1923), Sankt Eriksgatan 121, Tukholma.
Vattuormen 33.JPG|Asuinkerrostalo osoitteessa Norr Mälarstrand 26, Tukholma (1924).
Cyrillushuset, Värmlands Museum 01.JPG|Värmlannin museo, Karlstad (1929)
Centrumhuset 2008b.jpg|Centrumhuset (1929), Sveavägenin ja Kungsgatanin risteys, Tukholma.
S-t Görans församlingshus2.JPG|Sankt Göranin seurakuntalo, Kungsholmen, Tukholma (1929)
Tobaksmonopolets hus, Hultmans Holme.jpg|Tobaksmonopolet, Göteborg (1929)
Ludvika stadshus fasad 2013.jpg|Ludvikan kaupungintalo (1934)
Ludvika järnvägsstation 2013c.jpg|Ludvikan rautatieasema (1939)
Nikkaluokta kyrka view1.jpg|Nikkaluoktan kappeli (1942)
Essinge kyrka från luften.jpg|Essingen kirkko, Tukholma (1959)


## Lähteet

## Aiheesta muualla
Guo

**Guo** -nimisiä henkilöitä ovat:

* Guo Hong (s. 1973), kiinalainen jääkiekkomaalivahti
* Guo Jingjing (s. 1981), kiinalainen uimahyppääjä
* Guo Mei Mei, *Jocie Koc* (s. 1982), singaporelainen laulaja
* Guo Moruo (1892–1978), kiinalainen runoilija, kirjailija, historioitsija, arkeologi ja poliitikko
* Guo Wenjun (s. 1984), kiinalainen pistooliampuja ja olympiavoittaja
* Guo Xinxin (s. 1983), kiinalainen freestylehiihtäjä
* Guo Yue (s. 1988), kiinalainen pöytätennispelaaja
* Maik Guo, *Animenz* (s. 1991), saksalainen pianisti.
SM U-52

**SM U-52** oli Saksan keisarikunnan laivaston tyypin U51 sukellusvene.

## Valmistus
Alus tilattiin 23. elokuuta 1914 Kielistä Germaniawerftiltä, missä köli laskettiin 13. maaliskuuta 1915 telakkanumerolla 234. Alus laskettiin vesille 8. joulukuuta 1915 ja otettiin palvelukseen 16. maaliskuuta 1916 ensimmäisenä päällikkönään kapteeniluutnantti Hans Walther.

## Palvelus
Palvelukseenoton ja miehistökoulutuksen jälkeen alus liitettiin I laivueeseen, mistä se siirrettiin 25. toukokuuta 1916 II laivueeseen. Alus oli 24. joulukuuta 1916 alkaen Polan laivueessa, mistä se palasi 27. huhtikuuta 1917 II laivueeseen. Ennen ensimmäisen maailmansodan päättymistä alus teki neljä partiomatkaa, joilla se upotti 29 alusta yhteensä 70&nbsp;535 tonnia ja vaurioitti neljää alusta yhteensä 12&nbsp;457 tonnia. Lisäksi alus upotti Britannian kuninkaallisen laivaston kevyen risteilijän *[[HMS Nottingham (1913)|HMS Nottinghamin]]*, sukellusveneen *HMS C34:n* ja Ranskan laivaston taistelulaivan *[[FS Suffren (1899)|Suffrenin]]* sekä vauriotti sluuppi *HMS Heatheriä*.

Alus antautui 21. marraskuuta 1918 ympärysvalloille. Se romutettiin 1919 Swanseassa.

## Lähteet
*
*

### Viitteet
Le Poët-en-Percip

**Le Poët-en-Percip** () on kunta Ranskassa Drômen departementissa Auvergne-Rhône-Alpesin alueella. Se sijaitsee noin 44 kilometriä Nyonsin kaupungista kaakkoon.

Le Poët-en-Percip on pieni vuoristokylä noin 1 000 metrin korkeudessa. Ensimmäinen kirjallinen maininta kylästä on vuodelta 1060 muodossa Poietum. Nykyisen nimen kylä sai vuonna 1266, jolloin siihen lisättiin pääte "en-Percip" alueen omistaneen suvun mukaan.

## Lähteet

## Aiheesta muualla
SM U-64

**SM U-64** oli Saksan keisarikunnan laivaston tyypin U63 sukellusvene.

## Valmistus
Alus tilattiin 17. toukokuuta 1915 Kielistä Germaniawerftiltä, missä köli laskettiin 19. toukokuuta telakkanumerolla 248. Alus laskettiin vesille 29. helmikuuta 1916 ja otettiin palvelukseen 15. huhtikuuta ensimmäisenä päällikkönään kapteeniluutnantti Robert Moraht.

## Palvelus
Palvelukseenoton ja miehistökoulutuksen jälkeen alus liitettiin 31. toukokuuta 1916 IV laivueeseen, mistä se siirrettiin 19. marraskuuta 1916 Polan laivueeseen. Ennen ensimmäisen maailmansodan päättymistä alus teki 10 partiomatkaa, joilla se upotti 45 alusta yhteensä 129&nbsp;570 tonnia ja vaurioitti kolmea alusta yhteensä 9&nbsp;420 tonnia sekä valtasi yhden 186 tonnin aluksen. Lisäksi alus upotti Ranskan laivaston taistelulaivan *[[FS Danton (1909)|Dantonin]]*.

Alus vaurioitui 17. kesäkuuta 1918 *HMS Lychnisin* pudottamista syvyyspommeista, mikä pakotti sukellusveneen pintaan. Pinnalla alus joutui tykkituleen, joka upotti sukellusvenene. Tuhossa sai surmansa 38 miestä ja merestä pelastettiin viisi.

## Lähteet
*
*

### Viitteet
Brent Faiyaz

**Christopher Brent Wood ** (s. 19. syyskuuta 1995), taiteilijanimeltään **Brent Faiyaz**, on yhdysvaltalainen laulaja-lauluntekijä ja tuottaja. Hänen musiikkinsa on nykyaikaista R&B:tä. Hän on toiminut sooloartistina ja R&B-trio Sonderin jäsenenä 2010-luvun puolivälistä lähtien. Hän teki kaupallisen läpimurron esiintymällä GoldLinkin Grammy-ehdokkaana olleella singlellä "Crew" (2016). 

Faiyaz aloitti uransa julkaisemalla kappaleita SoundCloudissa, jonka jälkeen hän muutti Los Angelesiin jatkamaan uraansa. Hän julkaisi vuonna 2016 ensimmäisen EP:nsä *A.M. Paradox* ja vuonna 2017 debyyttialbumin *Sonder Son*.

Asap Fergin ja Juice Wrldin kappaleilla esiintymiset edelsivät hänen toinen studioalbuminsa julkaisua *Fuck the World* (2020), joka saavutti Billboard 200 -listan sijan 20. Vuonna 2022 Faiyaz julkaisi kolmannen studioalbumin *Wasteland*, jossa oli mukana muun muassa Drake ja Alicia Keys. Albumi saavutti Billboard 200 -listan sijan 2. Faiyaz julkaisi vuonna 2023 ensimmäisen mixtapen *Larger than Life*, ja vuonna 2026 studioalbumin *Icon*.

## Diskografia
### Studioalbumit
* *Sonder Son* (2017)
* *Fuck The World* (2020)
* *Wasteland* (2022)
* *Icon* (2026)
### Mixtapet
* *Larger than Life* (2023)

## Lähteet

## Aiheesta muualla
Perinteinen pop-levy

**Perinteinen pop-levy** on suomalaissäveltäjä Ansi Tikanmäen seitsemäs, syyskuussa 2001 julkaistu studioalbumi. Albumilla soittava Tikanmäen yhtye säestää albumilla laulavia solisteja eli Sakari Kuosmasta, Ila Louerantaa, Riikka Kuosmasta, Toni Lähteenmäkeä ja Tarja Turusta.

Johanna Kustannus ja Tikanmäen oma Bardi julkaisivat albumin CD-levynä.

## Kappaleet
Kaikki sävellykset ja sovitukset Anssi Tikanmäki.
#
#
#
#
#
#
#
#
#
#
#
#

## Tekijät
### Muusikot
*Anssi Tikanmäki – laulu (”Erosio”), kosketinsoittimet (1–12), taustalaulut
*Sakari Kuosmanen – laulu (1, 2, 4–6, 9, 11), taustalaulut
*Ila Loueranta – laulu (8, 10), taustalaulut
*Riikka Kuosmanen – laulu (”Häät”)
*Toni Lähteenmäki – laulu (”Muistat kai”), taustalaulut 
*Tarja Turunen – laulu (”Tuulikello”)
*Pia Bos ja Sami Ruusukallio – taustalaulut
*Heikki Hannikainen, Henrik Perelló, Nina Silk ja Kimmo Tullila – viulut
*Panu Saari – sello
*Jukka Hänninen – saksofoni, huilu
*Aki Välimäki – trumpetti
*Eero ”Safka” Pekkonen – Hammond-sähköurut (2, 9)
*Jussi Jaakonaho – kitarat (”Tuulikello”)
*Peter Lerche – kitarat (2, 4, 8, 9)
*Eemeli Tikanmäki – kitarat (5, 7)
*Jari Yliaho – kitarat (1–3, 5–9, 11, 12), taustalaulut
*Anssi Lahti – bassokitara (5, 7)
*Juuso Nordlund – bassokitara (1–4, 6, 8, 9, 11, 12)
*Eljas Tikanmäki – rummut (5, 7)
*Sami Kuoppamäki – rummut, lyömäsoittimet (1–4, 6, 8–12)

### Tuotanto
*JJ-studio / Juuso Nordlund – äänitys
*Finnvox-studiot, Helsinki ja Petrax-studiot, Hollola / Jussi Jaakonaho – äänitys (1–5, 7, 8, 10, 12, keväällä 2001)
*JJ-studio / Juuso Nordlund – miksaus (6, 9, 11, keväällä 2001)
*Headline Studio, Tampere / Jani Viitanen – Pro Tools -editointi
*Finnvox / Pauli Saastamoinen – masterointi
*Anssi Tikanmäki ja Juuso Nordlund – tuottajat
*Maarit Tikanmäki – kannen suunnittelu ja toteutus, taitto

## Arvostelut
* Soundi: 

## Lähteet

## Aiheesta muualla
*
Jonathan Myrenberg

**Jonathan Myrenberg** (s. 11. huhtikuuta 2003 Täby, Ruotsi) on ruotsalainen jääkiekkoilija. Hän edustaa SHL:ssä pelaavaa Linköping HC:ta. Hänellä on sopimus joukkueen kanssa kauden 2025–2026 loppuun saakka. Hänen kasvattajaseuransa on IFK Täby.NHL-joukkue Vancouver Canucks varasi hänet viidennellä kierroksella 140. varausvuorolla . Hänen pelipaikkansa on puolustaja ja hänen kätisyytensä on oikea.

Myrenberg on pelannut 121 SHL:n runkosarjan ottelua. Näissä otteluissa hän on tehnyt neljä maalia ja 12 syöttöä eli yhteensä 16 tehopistettä. Myrenberg on pelannut neljä SHL:n ylempien pudotuspelien ottelua ilman tehopisteitä. 

## Huomautukset

## Lähteet
Reilhanette

**Reilhanette** () on kunta Ranskassa Drômen departementissa Auvergne-Rhône-Alpesin alueella. Se sijaitsee Toulourencjoen varrella, noin 45 kilometriä Nyonsin kaupungista kaakkoon.

## Historia

Kylän sijainti on ollut strategisesti tärkeä keskiajalta lähtien, erityisesti ympäröivien laaksojen valvonnan kannalta. Kylän korkeimmalle kohdalle 1100-luvulla rakennettu linna tuhoutui vuonna 1560 uskonsotien aikana. Myös kylä oli suojattu muureilla. Kylän keskustassa oleva romaaninen Saint-Michelin ja Saint-Hippolyten seurakuntakirkko on peräisin 1100-luvulta. Se on omistettu arkkienkeli Mikaelille ja Hippolytos Roomalaiselle.

## Ranskan ydinasepuolustusjärjestelmä
Reilhanette sijaitsee Albionin tasangon pohjoispuolella. Ranskalaisten ydinasepuolustusjärjestelmään kuului vuoden 1966 alussa suunnitelmana rakentaa 27 ohjussiiloa ja 3 tulenjohtoasemaa (PCT) Albionin tasangolle, sekä Saint-Christolin kunnan alueelle lentotukikohta 200 Apt-Saint-Christol. Vuosina 1966-1969 rakennettiin ensimmäinen tulenjohtoasema PCT1 Rustrelin kunnan läheisyyteen, ja toinen tulenjohtoasema PCT2 valmistui vuotta myöhemmin Reilhanetten kunnan läheisyyteen. Kolmas tulenjohtoasema ja siihen liittyvien ohjussiilojen rakentamista ei saatu valmiiksi rahoituksen puutteen vuoksi. Vuonna 1996 itäblokin romahdus ja kalliit ylläpitokustannukset johtivat siihen, että presidentti Jacques Chirac sulki tukikohdan ja aloitti sen purkamisen. Kaksi vuotta myöhemmin alue julistettiin ydinaseettomaksi.

## Lähteet

## Aiheesta muualla
Beretta AR70/90

**Beretta AR70/90** on italialaisen Berettan valmistama rynnäkkökivääri, joka käyttää 5,56×45 mm NATO -patruunaa.

AR70/90 on Italian asevoimien palveluskivääri. Lisäksi se on ollut useiden valtioiden käytössä maailmalla. Italiassa kiväärin korvaaja on Beretta ARX 160.

## Kehitys
Beretta AR70/90 on paranneltu versio Beretta AR70:stä. 5,56×45 mm NATO -kaliiperinen AR70 otettiin Italian asevoimissa käyttöön 1970-luvulla vain osassa joukoista, ja suurin osa armeijasta jatkoi 7,62×51 mm NATO -kaliiperisen BM 59:n käyttämistä. Uudistettu ase tarvittiin pääasiassa siksi, että Nato standardisoi 5,56×45 -patruunasta sellaisen version, joka ei teknisesti soveltunut hyvin AR70:een, vaikka kaliiperi olikin nimellisesti sama. 

AR70/90 esiteltiin vuonna 1985 ja valmistus aloitettiin 1990. Ase voitti kilpailun uudesta kivääristä, ja se otettiin Italiassa käyttöön 1990-luvun alussa.

## Suunnittelu
AR70/90 on kaasumäntätoiminen ja käyttää pyörähtävää lukkoa. Ase käyttää 5,56×45 mm NATO -patruunaa ja Stanag-lippaita. Sillä voi ampua kertatulta, kolmen laukauksen purskeita sekä sarjatulta. Aseen teoreettinen tulinopeus on 670 laukausuta minuutissa. Tehokkaan kantaman on kerrottu olevan 400 metriä. Aseen perä, kahva sekä etukädensuojus ovat valmistettu muovista.

AR70/90:ssä on yleensä irrotettava kantokahva ja bipodi-tukijalat. Kantokahvassa on tähtäimet. Aseella voi ampua kiväärikranaatteja.

SC70/90 on taitettavalla perällä varustettu versio.

## Lähteet

## Aiheesta muualla
Synti islamissa

**Synti islamissa** tarkoittaa tottelemattomuutta ja luopumista Jumalasta. Muslimi on henkilö, joka alistuu Jumalan tahtoon, synnintekijä ei näin tee.

Islam ei tunne perisyntiä, mutta se on kehitellyt sitä vastaavan opin, jonka mukaan Saatana pujahtaa ihmiseen ja houkuttelee hänet syntiin. Muhammad al-Bukharin *[[Hadith|hadithin]]* mukaan Saatana kiertää ihmisolennossa kuin veri hänen kehossaan. Näin on kaikkien ihmisten, myös Muhammedin, kohdalla. Poikkeuksena on vain Jeesus. Al-Bukharin hadithin mukaan: ”Profeetta sanoi: Kun ihmislapsi syntyy, Saatana koskettaa häntä kehon molemmilta puolilta kahdella sormella lukuun ottamatta Jeesusta, Marian lasta, jota Saatana yritti koskettaa, mutta epäonnistui, sillä hän kosketti sen sijaan istukkaa.” Muhammed on myös synnitön, mutta tämä johtuu siitä, että Jumala on auttanut häntä kestämään Saatanan kiusaukset. Poikkeuksena on vain saatanallisten jakeiden pujahtaminen Koraaniin.

Saatana on syyllinen myös moniin niihin asioihin, joita kristinuskossa on ainakin menneisyydessä luettu perisynnin aiheuttamaksi. Saatanan tekoihin on luettu  fyysiset vaivat sekä naisten menstruaatio,  jonka aikana nainen ei voi mennä moskeijaan tai rukoilla. Sahih al-Bukharin mukaan  kuitenkin Jumala on määrännyt menstruaation Aatamin tyttärille.

Saatanan on sanottu houkuttelevan myös siveettömyyteen. Al-Tirmidhin hadithin mukaan ”Nainen on piilotettava, sillä jos hän menee ulos, paholainen katsoo häneen.”

## Lähteet

* 
* 

### Viitteet
Kuura Koivisto

**Kuura Koivisto** (s. 25. joulukuuta 2000) on suomalainen freestylehiihtäjä, joka kilpailee slopestylessä ja big airissa. Hänen edustusseura on Mountain Club Ounasvaara ja hän kuuluu Suomen freestylehiihtomaajoukkueeseen. 

Koivisto kilpaili slopestylessa ja big airissa MM-tasolla ensimmäisen kerran Aspenissa vuonna 2021, jossa hän sijoittui slopestylessa 14:nneksi. Bakurianin MM-kilpailuissa 2023 hän oli big airissa kahdestoista. Hän on osallistunut urallaan yhteensä kuuteen MM-kilpailuun, kolmeen slopestylessa ja kolmeen big airissa. 

Vuoden 2022 talviolympialaiset jäivät Koivistolta väliin polvivamman takia. Hän sijoittui 14. sijalle sekä miesten slopestylessa että big airissa vuoden 2026 talviolympialaisissa.

Koivisto kilpaili maailmancupissa ensimmäisen kerran Font Romeussa tammikuussa 2020 sijoittuen slopestylessa 48:nneksi. Hän on kilpaillut maailmancupissa yhteensä 29 kertaa, joista 16 slopestylessa ja 13 big airissa. Kymmenen parhaan joukkoon hän sijoittui ensimmäisen kerran oltuaan seitsemäs Churin big airissa lokakuussa 2023. Parhaimmillaan hän on sijoittunut kuudenneksi Klagenfurthin big airissa tammikuussa 2025. Lisäksi hän on kilpaillut Eurooppa-cupissa 11 kertaa ja saavuttanut siellä viisi palkintosijaa, joista kaksi voittoa.

Koivisto on varttunut Ivalossa. 

## Lähteet
SM U-23

**SM U-23** oli Saksan keisarikunnan laivaston tyypin U23 sukellusvene.

## Valmistus
Alus tilattiin 18. maaliskuuta 1911 Kielistä Germaniawerftiltä, missä köli laskettiin 21. joulukuuta telakkanumerolla 177. Alus laskettiin vesille 12. huhtikuuta 1912 ja otettiin palvelukseen 11. syyskuuta 1913 ensimmäisenä päällikkönään kapteeniluutnantti Erwin Weisbach.

## Palvelus
Palvelukseenoton ja miehistökoulutuksen jälkeen alus liitettiin III laivueeseen. Ennen ensimmäisen maailmansodan päättymistä alus teki kolme partiomatkaa, joilla se upotti seitsemän alusta yhteensä 8&nbsp;822 tonnia.

Britannian kuninkaallisen laivaston sukellusvene *HMS C27* torpedoi 20. heinäkuuta 1915 aluksen, joka oli hyökkäämässä syöttinä olleen troolari *Princess Louisen* kimppuun. Aluksen tuhoutuessa sai surmansa 24 miestä ja 10 pelastettiin merestä.

## Lähteet
*
*

### Viitteet
Circeon kansallispuisto

**Circeon kansallispuisto** () on luonnonsuojelualue Rooman eteläpuolella Italiassa. Se ulottuu Latinan maakunnassa neljän kunnan alueelle: Latina, Ponza, Sabaudia ja San Felice Circeo. Circeon kansallispuisto on ollut Unescon Ihminen ja biosfääri -ohjelmassa vuodesta 1977, ja vuonna 2013 sen alue laajeni nykyisille rajoilleen, joihin kuuluvat Sabaudian ja San Felice Circeon kunnat sekä osia Latinasta ja Terracinasta.

Circeon puistoa ei perustettu vuonna 1934 suojelemaan vain yhtä lajia, vaan myös erilaisia elinympäristöjä, joiden rinnakkaiselosta syntyy lajien runsaus, jota nykyään kutsutaan biodiversiteetiksi. Puistoon kuuluu kosteikkoalue, metsää, rannikon dyynialue, Zannonen saaren osa ja Circeon niemimaa. Kaarenmuotoinen dyynialue on ainutlaatuinen elinympäristö. Ranta on hienoa hiekkaa ja sen takana dyynialue voi olla jopa 27 metriä korkea. Tuuli, kuumuus, kuivuus ja karu maaperä ovat pakottaneet kasvit sopeutumaan tähän ympäristöön. Merenpuoleisella rinteellä, joka on alttiina suolaisille tuulille, kasvaa suolakkokasveja, kun taas sisämaanpuoleisella rinteellä, joka on suojassa merituulelta, on välimerellistä pensaikkoa, jossa elää monipuolinen mutta arka eläimistö. Dyynien huipulla kulkee tie, Monaci-järven rannalla sitä voi vain kävellä tai pyöräillä. Muualla liikkuminen on rajoitettu pitkospuihin.

Suojelualueen ydinalueet ovat asumattomia, kun taas puskurivyöhykkeillä asuu 250 asukasta, ja kesällä asukasluku nousee 3&nbsp;000:een. Siirtymäalueisiin kuuluvat Sabaudian ja San Felice Circeon kylät, joissa asuu noin 8&nbsp;000 ja 4&nbsp;000 ihmistä. Paikallisia elinkeinoja ovat maatalous, karjankasvatus ja kausiluonteinen matkailu (hotellit, ravintolat, kaupat, uimarannat, venesatamat). Matkailu on pääelinkeino, ja suojelualueella käy joka kesä noin 2&nbsp;miljoonaa ihmistä. Viime vuosina lukuisia luvattomia rakennuksia on purettu ja laitonta toimintaa estetty. Esimerkiksi Paola-järvellä purettiin laiton satama, jossa oli 1 000 venettä.

## Lähteet
Ylistän rakastettuani

**Ylistän rakastettuani** eli Kirja rakastavasta ja rakastetusta () on Ramon Llullin, keskiaikaisen filosofin, mystikon ja lähetysteologin kirjoittama, kristillisen mystiikan alaan kuuluva hartauskirja.

Teos ilmestyi alunperin Llullin romaanin *Blanquerna* liitteenä, muodostaen romaanin luvun 100. Teos on kirjoitettu kontemplaation ja mietiskelyn avuksi. Se on kirjoitettu ulkoiselta rakenteeltaan islamin mystiikan suufilaisuuden tarjoaman mallin mukaiseksi, koostuen lyhyistä katkelmista tai mietelmistä. Näitä on teoksessa kaikkiaan 366 eli mietiskeltäväksi vuoden jokaiselle päivälle. Teos ilmentää morsiusmystiikkaa. Llullia voidaan luonnehtia lähinnä varhaiseksi bonaventuralaiseksi.

## Lähteet

## Suomennos
**Ylistän rakastettuani*. Johdanto, suomennos ja selitykset Seppo A. Teinonen. Kirjapaja 1983. 

## Aiheesta muualla
*The Book of the Lover and the Beloved Project Gutenberg 
*The Book of the Lover and the Beloved (pdf) York University 
*The Book of the Lover and the Beloved Internet Archive
SM U-4 (KuK)

**SM U-4** oli Itävalta-Unkarin laivaston Germania-tyyppinen sukellusvene ensimmäisessä maailmansodassa.

## Valmistus
Alus tilattiin Kielistä Germaniawerftiltä, missä köli laskettiin 12. maaliskuuta 1907. Alus laskettiin vesille 20. marraskuuta 1908 ja otettiin palvelukseen 29. elokuuta 1909.

## Palvelus
Ensimmäisessä maailmansodassa alus upotti 14 alusta yhteensä 15&nbsp;039 tonnia ja vaurioitti kahta alusta yhteensä 3&nbsp;535 tonnia sekä valtasi kolme alusta yhteensä 16 tonnia. Lisäksi alus vaurioitti Britannian kuninkaallisen laivaston kevyttä risteilijää *[[HMS Dublin (1912)|HMS Dublinia]]*. 

Alus vapautui 26. huhtikuuta 1915 telakalta, jossa se oli ollut modernisoitavana. Telakalla alukselle asennettiin tornin etupuolelle kansitykiksi 37 millimetrin 23 pituuskaliiperin tykki. Lisäksi aluksen uppouma kasvoi pinta-ajossa 248 tonniin ja sukelluksissa 307 tonniin. Vuonna 1917 tykki poistettiin ja runkoon asennettiin 66 millimetrin 26 pituuskaliiperin tykki.

## Lähteet
*
*

### Viitteet
11425 Wearydunlop

**11425 Wearydunlop (1999 MF)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti  &ndash; .

Asteroidi on nimetty australian armeijan lääkärin Edward "Weary" Dunlopin (1907-1993) mukaan.

## Lähteet
11427 Willemkolff

**11427 Willemkolff (2611 P-L)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on .

Asteroidi on nimetty Willem Johan Kolffin (s. 1911) mukaan.

## Lähteet
Ampumahiihto talviolympialaisissa 2026 – miesten pikakilpailu

Ampumahiihdon miesten pikakilpailu talviolympialaisissa 2026 järjestettiin 13. helmikuuta 2026 Südtirol Arenalla Anterselvassa Italiassa.

## Tulokset
Kilpailu alkoi klo 14.00.

## Lähteet
Eva Marija

**Eva Marija Kavaš Puc** (s. 24. joulukuuta 2005), joka tunnetaan taitelijanimellään **Eva Marija** on luxemburgilainen laulaja-lauluntekijä ja viulisti. Hän edustaa Luxemburgia vuoden 2026 Eurovision laulukilpailussa kappaleella ”Mother Nature”.

## Varhaiset vaiheet ja koulutus
Puc syntyi slovenialaisille vanhemmilleen, jotka muuttivat Luxemburgiin vuonna 2003 työskennelläkseen Euroopan unionin toimielimille. Hän kävi Luxemburgin eurooppalaista koulua ja jatkoi opintojaan Luxemburgin konservatoriossa, missä hän sai musiikin opetusta. Vuonna 2026 hän käy lauluntekijän koulutuksen viimeistä vuotta nykymusiikin instituutissa Lontoossa.

## Ura
Lokakuussa 2026 Luxemburgin yleisradioyhtiö RTL Lëtzebuerg julkisti, että Luc osallistuu maan euroviisukarsintaan kappaleella ”Mother Nature”. Kilpailun finaali pidettiin 24. tammikuuta 2026 ja hän sai sekä yleisöltä että raadilta eniten ääniä. Täten hän edustaa Luxemburgia Eurovision laulukilpailussa 2026 Itävallassa.

## Diskografia
### Singlet

## Lähteet
Garamätnyýaz

**Garamätnyýaz** on taajama Lebapin maakunnan Kerkin piirikunnassa Turkmenistanissa. Se sijaitsee Karakumin kanavan varrella 80 kilometriä Kerkistä länteen. Vuoden 2022 väestönlaskennan mukaan taajamassa oli 1&nbsp;844 asukasta.

Karakumin kanavan rakentamisen yhteydessä vuonna 1954 perustetusta Garamätnyýazista tuli kaupunkimainen taajama vuonna 1957. Kanavan rakentajat kutsuivat sitä ”aavikon pääkaupungiksi”.

Garamätnyýazissa on Karakumin kanavan ylläpitoon ja liikenteeseen liittyviä toimintoja. Sen ja Zähmetin taajaman välillä on tavaraliikennettä. Neuvostoaikana siellä oli myös kalankasvattamo. Taajaman ympärille on syntynyt keinokasteltu maanviljelyalue.

## Lähteet
Gabriele

**Gabriele** on etunimi.

Italian kielessä Gabriele on miehennimen *[[Gabriel (nimi)|Gabriel]]* vastine, saksan sekä liettuan (*Gabrielė)* kielessä taas naisennimi (vrt. *[[Gabriella]], Gabriela).*

## Tunnettuja Gabriele-nimisiä

* Gabriele Albertini (s. 1950), italialainen poliitikko
* Gabriele Amorth (1925–2016), italialainen roomalaiskatolinen pappi ja manaaja
* Gabriele Bianchi (1901–1974), italialainen säveltäjä
* Gabriele Bischoff (s. 1961), saksalainen poliitikko
* Gabriele Bosisio (s. 1980), italialainen maantiepyöräilijä
* Gabriele D’Annunzio (1863–1938), italialainen kirjailija
* Gabriele Falloppio (1523–1562), italialainen pappi, lääkäri ja anatomian tutkija
* Gabriele Ferzetti (1925–2015), italialainen näyttelijä
* Gabriele Giannantoni (1932–1998), italialainen filosofi ja poliitikko
* Gabriele Gori (s. 1987), italialainen beachfutispelaaja
* Gabriele Grunewald (1986–2019), yhdysvaltalainen kilpajuoksija
* Gabriele Hierdeis, saksalainen sopraano
* Gabriele Hinzmann (s. 1947), saksalainen kiekonheittäjä
* Gabriele Kühn (s. 1957), saksalainen kilpasoutaja
* Gabriele von Lutzau (s. 1954), saksalainen kuvanveistäjä, entinen lentoemäntä
* Gabriele Mana (s. 1943), italialainen roomalaiskatolinen piispa
* Gabriele Marchesi (s. 1953), italialainen, Brasiliassa toimiva roomalaiskatolinen piispa
* Gabrielė Martirosian (s. 1991), liettualainen missi ja malli
* Gabriele Minì (s. 2005), italialainen autourheilija
* Gabriele Münter (1877–1962), saksalainen kuvataiteilija
* Gabriele Oriali (s. 1952), italialainen jalkapalloilija
* Gabriele Reinsch (s. 1963), saksalainen kiekonheittäjä
* Gabriele Rossetti (s. 1995), italialainen urheiluampuja
* Gabriele Rumi (1939–2001), italialainen F1-tallin omistaja
* Gabriele Salviati (1910–1987), italialainen pikajuoksija
* Gabriele Schnaut (1951–2023), saksalainen mezzosopraano
* Gabriele Seyfert (s. 1948), saksalainen taitoluistelija
* Gabriele Tarquini (s. 1962), italialainen autourheilija
* Gabriele Tergit (1894–1982), saksalainen kirjailija
* Gabriele Tredozi (s. 1957), italialainen insinööri
* Gabriele Wohmann (1932–2015), saksalainen kirjailija
* Gabriele (Gabi) Zange (s. 1961), saksalainen pikaluistelija
* Gabriele Zimmer (s. 1955), saksalainen poliitikko

## Lähteet
Bubs

**Bubs Godis** (lyhyesti **Bubs**) on ruotsalainen makeisyritys, joka tunnetaan erityisesti pehmeistä ja sitkeistä vegaanisista irtokarkeistaan. Yhtiö perustettiin vuonna 1992 Jönköpingissä, kun Lindströmin perhe, Bernt, Ulrik, Birgitta ja Stefan, kiinnitti kotinsa rahoittaakseen ensimmäisen karkkikoneen hankinnan. Yrityksen nimi muodostuu perheenjäsenten etunimien alkukirjaimista. Bubsin tunnetuin tuote on vuosituhannen alussa lanseerattu lakritsi-vadelma-pääkallo (Skalle), jonka muoto sai inspiraationsa erään perheenjäsenen avaimenperästä. Yhtiön koko tuotevalikoima on vegaaninen, eikä tuotteissa käytetä palmuöljyä tai atsovärejä.

Bubs pysyi perheyrityksenä vuoteen 2023 saakka, jolloin norjalainen elintarvikekonserni Orkla osti sen. Orklan tuella yritys on lähes kaksinkertaistanut tuotantonsa ja investoinut merkittävästi tehtaansa laajentamiseen.

## Kansainvälinen läpimurto

Bubsista tuli kansainvälinen ilmiö vuonna 2024, kun yhdysvaltalaiset sosiaalisen median vaikuttajat nostivat *Swedish candy* -trendin erityisesti TikTokissa. Trendi synnytti pitkiä jonoja pohjoismaisia makeisia myyvien kauppojen edustalle muun muassa New Yorkissa ja nosti kysyntää moninkertaiseksi tuotantoon nähden. Bubs pääsi *[[Time (lehti)|Time]]*-lehden vuoden 2025 parhaiden innovaatioiden listalle.

Joulukuussa 2025 Bubs avasi ensimmäisen lippulaivamyymälänsä Tukholman keskustaan, ja avajaispäivänä jonossa seisottiin aamukuudesta iltaan asti. Yhtiöllä on ollut myös popup-myymälä New Yorkissa. Suomessa Bubs-karkkeja on myyty jo vuosia, mutta vuoden 2025 alussa kysyntä ylitti tarjonnan selvästi: esimerkiksi Kouvolan Citymarketissa myytiin kahdessa päivässä 400 kiloa irtokarkkeja.
Tiedosto:Bubs-laskiaispulla.jpg|Bubs-laskiaispulla K-Citymarket Vantaa Tammistossa
Tiedosto:Bubs-citymarket.jpg|Bubs-karkkeja myynnissä K-Citymarket Mäntsälässä
Tiedosto:Vinnarskalle.jpg|Vinnarskalle oli Bubsin rajoitetun erän makeinen, joka valmistettiin vuoden 2018 jalkapallon maailmanmestaruuskilpailujen yhteydessä.


## Lähteet
Työn ansioritarikunta

**Työn ansioritarikunta** () on italialainen kunnianosoitus, joka perustettiin vuonna 1901 kuningas Viktor Emanuel III käskystä. Ritarikuntaa on uudistettu vuosina 1952 ja 1986. Ritarikuntsa palkitsee henkilöitä, jotka ovat ansioituneet huomattavalla tavalla maatalouden, kaupan, teollisuuden tai käsityöläisyyden saralla tai luotto- ja vakuutusalalla. Saajalla tulee vähintään 20 vuoden johtajakokemus alallaan eikä ole koskaan osallistunut valtion taloutta vahingoittavaan toimintaan. 

Ritarikunnan suurmestarina toimii Italian presidentti, joka vastaa uusista nimityksistä. Nimityksille on asetettu 25 henkilön vuotuinen katto. 

Ritarikunnassa on vain yksi luokka ja sen nauha on vihreä punaisella keskiraidalla: 

*  ritari

## Lähteet
Seedance 2.0

**Seedance 2.0** on kiinalaisen ByteDance-yhtiön 12. helmikuuta 2026 julkaisema ohjelmisto, joka visualisoi tekoälyä käyttäen tekstimuotoista syötettä videoksi. Videogeneraattori on kerännyt runsaasti huomiota, koska ohjelmistolla voi luoda elokuvatasoiseksi arvioitua korkealaatuista videota nopeasti.

Kiinalainen tekstistä videoksi -tekoälygeneraattori nousi nopeasti viraaliksi. Ohjelmisto on aiheuttanut suurta huolta elokuva-alalla ja mainostoimistoissa. Ohjelmisto on suunniteltu ammattikäyttöön, ja nämä toimialat näkevät tekoälygeneraattorien vaikuttavan toimialoihinsa pelottavan nopeasti. Kohua on herättänyt esimerkiksi, että esimerkiksi mainosvideolla esiintyy yhdysvaltalaisia elokuvanäyttelijöiltä Tom Cruiselta ja Brad Pittiltä vaikuttavia hahmoja ilman, että heitä edustavilta tahoilta olisi saatu lupa hahmojen käyttämiseen deepfake-tekoälyvideoissa. Yhdysvaltalainen elokuva-alan ammattiliitto The Motion Picture Association (MPA) onkin syyttänyt julkaisijayhtiötä laajamittaisesta ja luvattomasta yhdysvaltalaisten tekijänoikeuden alaisten teosten massiivisesta käytöstä. Elokuvayhtiö Disney on kehoittanut kirjeellä ByteDancea lopettamaan Disneyn tekijänoikeuden alaisten hahmojen piraattikirjaston käyttö. Disney oli aiemmin solminut rahakkaan, 1 miljardin dollarin suuruisen lisensiointisopimuksen edustamiensa hahmojen käyttämisestä OpenAI:n Sora-videogeneraattorissa.

## Lähteet

## Aiheesta muualla
* Ohjelmiston kansainvälinen kotisivusto  (bytedance.com)
11429 Demodokus

**11429 Demodokus (4655 P-L)** on suuri asteroidi, joka jakaa Jupiterin kiertoradan eli luokitellaan Troijalaisiin asteroideihin. Asteroidin kiertoaika Auringon ympäri on  (noin ), jolloin se on lähimmillään  astronomisen yksikön päässä ja etäisimmillään  astronomisen yksikön päässä Auringosta. Asteroidin läpimitta on noin  ja sen pyörähdysaika akselin ympäri on . 

Asteroidi on nimetty kreikkalaisessa mytologiassa Alkinoosin hovissa esiintyneen laulajan mukaan.

## Lähteet
Jeýhun

**Jeýhun** on taajama Lebapin maakunnan Farapin piirikunnassa Turkmenistanissa. Se sijaitsee Amudarjan oikeanpuoleisella rannalla lähellä Farapin kaupunkia. Vuoden 2022 väestönlaskennan mukaan taajamassa oli 9&nbsp;496 asukasta.

Paikkakunnan nimenä oli vuoteen 1991 saakka Farap-pristan. Siitä tuli kaupunkimainen taajama vuonna 1939. Taajaman nykyinen nimi on Amudarjan arabiankielinen nimitys.

Taajamassa oli neuvostoaikana Amudarjan ylityspaikka ja tärkeä tavarasatama. Nykyään joen ylittävät uusi rautatiesilta ja maantiesilta.

## Lähteet
Sakkaroosisyntaasi

**Sakkaroosisyntaasi** on transferaaseihin kuuluva entsyymi, joka katalysoi sakkaroosin reversiibeliä muodostumista nukleotididifosfaattiglukoosista ja fruktoosista. Entsyymiä esiintyy kasveissa ja bakteereissa. Sakkaroosisyntaasi on keskeinen säätelevä entsyymin muun muassa polysakkaridien biosynteeseissä ja hedelmien ja siementen kehityksessä. Sakkaroosisyntaasin EC-numero on EC 2.4.1.13.

## Rakenne ja toiminta
Rakenteeltaan sakkaroosisyntaasi on neljästä samanlaisesta alayksiköstä koostuva homotetrameeri. Organismista riippuen sen molekyylimassa on 340–500 kDa. Tyypillisin nukleotididifosfaattisubstraatti entsyymille on UDP-glukoosi, mutta entsyymi hyväksyy substaareikseen useat muutkin samankaltaiset yhdisteet, kuten ADP-glukoosin tai GDP-glukoosin. Entsyymin toimintaa tehostavat magnesium- ja mangaani-ionit. Sakkaroosisyntaasin katalysoima reaktio on reversiibeli eli se voi tapahtua olosuhteista riippuen kumpaan suuntaan tahansa. Kasveissa sakkaroosisyntaasi esiintyy sekä sytoplasmassa että solukalvoon sitoutuneena. Kasveissa sen aktiivisuus on suurimmillaan siitepölyä tuottavissa soluissa ja hedelmissä ja siemenissä kuin lehdissä. Tämän vuoksi sakkaroosia hajottava suunta on kasveissa aktiivisempi ja entsyymi osallistuu selluloosan tärkkelyksen ja muiden polysakkaridien biosynteesin säätelyyn, typensidonnan säätelyyn ja hedelmien ja siementen kypsymiseen liittyviin prosesseihin. Kasveissa sakkaroosia pääasiallisesti tuottava entyymi on sakkaroosifosfaattisyntaasi.

Sakkaroosisyntaasin katalysoiman reaktion mekanismissa nukleodisidifosfaattiglukoosi hajoaa ensin nukleodisidifosfaatiksi ja glukoolista muodostuu positiivisesti varautunut rengasmainen oksoniumioni. Fruktoosin nukleofiilinen hydroksyyliryhmä reagoi oksoniumionin kanssa muodostaen glykosidisen sidoksen fruktoosin ja glukoosin välille, jolloin muodostuu sakkaroosia. Sakkaroosin hajotusreaktion mekanismi on tälle käänteinen.

Sakkaroosisyntaasia voidaan käyttää bioteknisissä tutkimuksissa muodostamaan sakkaroosia rakenteeltaan muistuttavia yhdisteitä ja sokerinukleotideja.

## Lähteet
SM U-5 (KuK)

**SM U-5** oli Itävalta-Unkarin laivaston Holland-tyyppinen sukellusvene ensimmäisessä maailmansodassa.

## Valmistus
Alus tilattiin Triestestä Whiteheadiltä, missä köli laskettiin 9. huhtikuuta 1908. Alus laskettiin vesille 10. helmikuuta 1909 ja valmistui 1. huhtikuuta 1910.

## Palvelus
Ensimmäisessä maailmansodassa alus upotti yhden 7&nbsp;929 tonin aluksen  ja valtasi 1&nbsp;034 tonnin aluksen. Lisäksi alus upotti Ranskan laivaston panssariristeilijän *[[FS Léon Gambetta (1901)|Léon Gambettan]]*. 

Marraskuussa 1914 alukselle asennettiin 37 millimetrin kansitykki. Alus osui 16. toukokuuta 1917 miinaan Fasanan kanavassa Polan edustalla. Hylky nostettiin 28. kesäkuuta ja kunnostettiin, jolloin kansitykki vaihdettiin 75 millimetrin 30 pituuskaliiperin erityisesti sukellusveneisiin suunniteltuun tykkiin. Alus palautettiin palvelukseen 27. elokuuta 1918 koululaivana. Rauhansopimuksen nojalla alus luovutettiin Italialle sotakorvauksena. Se romutettiin luovutus vuonna.

## Lähteet
*
*

### Viitteet
Károly Rédei

**Károly Rédei** (alun perin *Károly Radanovics,* 11. huhtikuuta 1932 Kiskanizsa, Unkari – 17. elokuuta 2008 Budapest) oli unkarilainen, pitkään Itävallassa toiminut kielitieteilijä.

## Elämä ja ura
Károly Rédei kävi koulunsa Nagykanizsassa ja opiskeli sen jälkeen Budapestin Eötvös Loránd -yliopistossa unkarin kieltä ja suomalais-ugrilaista kielitiedettä. Hän valmistui, pääaineenaan unkari, vuonna 1955, ja aloitti pian sen jälkeen tohtoriopintonsa. Permiläisten kielten postpositioita käsittelevä väitöskirja valmistui 1960 György Lakón ohjauksessa. Tutkijanuransa hän aloitti Unkarin tiedeakatemian Kielitieteen instituutin suomalais-ugrilaisessa osastossa, jota hän sittemmin johti vuodesta 1967 lähtien. Siellä hänen tehtäviinsä kuului erityisesti etymologisten sanakirjojen toimittaminen. Tämän työn huipensi päätoimittajuus etymologisessa sanakirjassa *Uralisches Etymologisches Wörterbuch,* joka ilmestyi vuosina 1988–1991.

Vuodesta 1974 vuoteen 2000 Rédei toimi Wienin yliopiston ensimmäisenä fennougristiikan professorina. Hänet tunnettiin ennen kaikkea sanaston ja etymologian sekä permiläisten kielten tutkijana, mutta tutkimustyössään hän ehti käsitellä useita muitakin kielentutkimuksen alueita ja jokseenkin kaikkia uralilaisen kielikunnan haaroja. Komin kieltä hän tutki myös kenttätyössä Kominmaalla, pohjoishantia syntyperäisten puhujien avustuksella tuolloisessa Leningradissa; molemmista hän julkaisi yliopistolliset oppikirjat. Uransa loppupuolella hän julkaisi myös suurelle yleisölle suunnatun kirjan *Őstörténetünk kérdései* (’Esihistoriamme kysymyksiä’, 1998), jossa hän selittää suomalais-ugrilaisen ja historiallisen kielitieteen perusteita ja yksityiskohtaisesti kritisoi Unkarissa yhä suositumpia epätieteellisiä esihistoria- ja kielisukulaisuuskäsityksiä.

Károly Rédei teki lukuisia tutkimusvierailuja Suomeen. Hänet kutsuttiin Suomalais-Ugrilaisen Seuran kunniajäseneksi, ja vuonna 1985 hänelle myönnettiin Suomen Leijonan ritarikunnan komentajamerkki.

## Lähteet

## Aiheesta muualla

* Károly Rédein julkaisut Unkarin kansallisessa MTMT-tietokannassa
Lotus Bakeries

**Lotus Bakeries** on belgialainen elintarvikeyhtiö, joka tunnetaan erityisesti Lotus Biscoff -keksituotemerkistään. Yhtiön perusti Jan Boone vanhempi vuonna 1932 Lembekessä Belgiassa, ja se on edelleen Boonen perheen omistuksessa. Lotus Bakeriesin tuotteita myydään yli 70 maassa.

Yhtiö on laajentunut yritysostojen kautta. Marraskuussa 2008 Lotus Bakeries osti ruotsalaisen Annas-piparkakkumerkin, jonka siskokset Anna ja Emma Karlsson olivat perustaneet vuonna 1929 kotileipomona Tukholman Östermalmille.

## Biscoff-keksi

Lotus Biscoff on karamellisoitu keksi, joka perustuu perinteiseen speculoos-reseptiin. Sitä valmistetaan ilman keinotekoisia lisäaineita tai säilöntäaineita. Keksi tunnetaan erityisesti lentoyhtiöiden tarjoilukeksinä. Biscoff-keksien lisäksi yhtiö valmistaa keksitahnaa (*cookie butter*), jota käytetään levitteenä ja leivonnassa.

Biscoff-keksien myynti kasvoi maailmanlaajuisesti alkuvuodesta 2026, kun sosiaalisessa mediassa levisi japanilainen juustokakkutrendi, jossa yhdistetään paksua kreikkalaista jogurttia ja keksejä. Suomessa Keskolla keksejä myytiin tammikuussa 2026 lähes viisinkertaisesti edellisvuoteen nähden, ja ne myytiin ketjun varastolta loppuun. Myös S-ryhmässä myyntimäärät yli kaksinkertaistuivat. 

## Lähteet
U-49

**U-49** oli Saksan laivaston tyypin VIIB sukellusvene toisessa maailmansodassa.

## Valmistus

Alus tilattiin 21. marraskuuta 1936 Kielistä F. Krupp Germaniawerft AG:ltä, missä köli laskettiin 15. syyskuuta 1938 telakkanumerolla 584. Alus laskettiin vesille 24. kesäkuuta 1939 ja otettiin palvelukseen 12. elokuuta ensimmäisenä päällikkönään kapteeniluutnantti Kurt von Gossler, joka oli samalla sen ainoa päällikkö.

## Palvelus
Palvelukseenotettaessa alus liitettiin 7. laivueeseen ensin miehistökoulutukseen ja sitten operatiiviseen palvelukseen. Toisessa maailmansodassa alus teki neljä partiomatkaa, joilla se upotti yhden 4&nbsp;258 tonnin aluksen.

Britannian kuninkaallisen laivaston hävittäjät *HMS Fearless* ja *HMS Brazen* upottivat 15. huhtikuuta 1940 aluksen syvyyspommein Norjanmerellä Harstadista koilliseen. Tuhossa sai surmansa yksi miehistönjäsen ja 41 miehistönjäsentä pelastettiin merestä.

## Lähteet
Shanghai-taco

**Shanghai-taco** on helsinkiläislähtöinen fuusioannos, jossa kevätsipulilla maustettuun tortillalettuun kääritään rapeaksi paistettua proteiinia (tavallisimmin possua, katkarapuja, kanaa tai tofua), tuoreita kasviksia, yrttejä ja ituja sekä kolme kastiketta: chilimajoneesi, hoisin-seesamikastike ja minttu-hunajajogurtti. Annosta on kuvailtu suomalaisen ravintolamaailman moderniksi klassikoksi.

Shanghai-tacon kehitti helsinkiläinen Lie Mi -ravintola, jossa resepti syntyi sattumalta henkilökuntalounaana vuonna 2014. Annos yhdistää vaikutteita useasta keittiöperinteestä: eteläamerikkalaisia tortilloja, korealaista makumaailmaa, aasialaista hoisinkastiketta ja eurooppalaista majoneesia.

Annoksesta tuli 2010-luvun loppupuolella laajempi ravintolailmiö pääkaupunkiseudulla, kun kymmenet ravintolat omaksuivat konseptin listoilleen, usein nimellä "Korean taco". Reseptistä on tehty mukaelmia runsaasti myös sosiaalisessa mediassa ja kotikeittiöissä.

## Lähteet
Capri (1810)

**Capri** oli Napolin laivaston 74-tykkinen Téméraire-luokan linjalaiva.

## Valmistus

Alus tilattiin Castellammare di Stabiasta Muratin Napolin laivastolle. Köli laskettiin loppuvuodesta 1808. Alus laskettiin vesille 21. elokuuta 1810 ja siirrettiin Napoliin, jonne se saapui 3. syyskuuta varustettavaksi. Alus valmistui tammikuussa 1812.

## Palvelus
Napoleon määräsi Napolin valmistamaan kaksi linjalaivaa ja kaksi fregattia, kun Bourbon-hallinto oli karkoitettu alkuvuodesta 1806. Muratin kärsittyä tappion Napoleonille 100-päiväisen keisarikunnan aikana alus luovutettiin 28. huhtikuuta Britannian kuninkaalliselle laivastolle, joka siirsi sen Maltalle. Alus palautettiin syyskuussa 1816 Napolille, joka myi aluksen romutettavaksi vuonna 1847.

## Lähteet
*

### Viitteet
Föreningen 7:e januari

**Föreningen 7:e januari** (myös Föreningen Sjunde januari) on ruotsinkielinen hyväntekeväisyys- ja kulttuuriyhdistys, joka sai alkunsa Viipurissa 1830-luvulla ja toimii nykyisin Helsingissä. 

## Historia
Föreningen 7:e januari perustettiin Sofia Örnin aloitteesta Viipurissa vuonna 1835. Seuran tarkoituksena oli auttaa vähävaraisia lapsia. Rahankeräystä varten yhdistys järjesti naamiaisjuhlia Viipurin Seurahuoneella. Ensimmäiset naamiaisjuhlat järjestettiin vuonna 1836 ja seura keräsi mittavan summan lahjoituksia. Naamiaisjuhlista muodostui vuosikymmeniä kestänyt perinne ja kyseessä oli merkittävä seurapiiritapahtuma. 

## Nykyaika
Seura muutti Viipurista Helsinkiin toisen maailmansodan jälkeen. Seura on jatkanut perinteitään ja järjestänyt varainkeruutapahtumia Helsingin Ritarihuoneella. Seura kustantaa vuosittain ilmestyvää *[[Wiborgs Nyheter]]* -sanomalehteä. 

## Lähteet
Astanababa

**Astanababa** on taajama Lebapin maakunnan Kerkin piirikunnassa Turkmenistanissa. Se sijaitsee Amudarjan vasemmalla rannalla kymmenen kilometriä Kerkistä luoteeseen. Vuoden 2022 väestönlaskennan mukaan taajamassa oli 11&nbsp;466 asukasta.

Astanababa sai taajaman statuksen vuonna 2016. Sen kautta kulkee Kerkin ja Türkmenabatin välinen maantie.

Taajamassa sijaitsee keskiaikainen Astanababan mausoleumikokonaisuus. Siihen kuuluvat nelikupolinen Zeidalyn ja Zuweidalyn hautakammio, heidän vaimojensa ehkä 1800-luvulla rakennettu Gyzlarbibin mausoleumi sekä mahdollisesti 1100-luvulta peräisin oleva moskeija, joka lienee rakennuskokonaisuuden vanhin osa. Naapurikylässä Gabşalissa sijaitsee 1000-luvulta peräisin oleva Alamberdarin mausoleumi, joka on pystytetty Kerkissä vuonna 1004/1005 tapetun samanidihallitsijan Ismail Muntasirin muistoksi.

## Lähteet
SM U-23 (KuK)

**SM U-23** oli Itävalta-Unkarin laivaston Havmanden-tyyppinen sukellusvene ensimmäisessä maailmansodassa.

## Valmistus
Alus tilattiin 9. heinäkuuta 1915 UBAGilta, missä köli laskettiin 8. joulukuuta. Alus laskettiin vesille 5. tammikuuta 1917 ja valmistui 1. kesäkuuta. Alus otettiin palvelukseen 1. syyskuuta 1917 Klemens Ritter von Bezard.

## Palvelus
Alus laukaisi 8. elokuuta 1917 Välimerellä torpedon Ranskan laivaston sluuppiin *[[Aldébaran (1916)|Aldébaraniin]]*, joka vaurioitui. Italian laivaston torpedovene *[[RN Airone (1907)|RN Airone]]* upotti 21. helmikuuta 1918 aluksen Valonan edustalla.

## Lähteet
*
*

### Viitteet
Nunnu Halmetoja

**Nina ”Nunnu” Johanna Halmetoja** (s. 6. kesäkuuta 1979 Kotka) on suomalainen kuvittaja ja graafikko. Hän on mainostoimisto Riimuraamin perustaja. 

Halmetoja on palkittu graafinen suunnittelija ja kokenut kuvittaja. Hänen kuvituksissaan on mukana huumoria, värikkyyttä ja kiinnostavia yksityiskohtia. Hän on koulutukseltaan medianomi, jollaiseksi hän valmistui vuonna 2006 Kymenlaakson ammattikorkeakoulusta. Hän tuli ylioppilaaksi vuonna 1998 Tampereen yhteiskoulun lukiosta.

## Kuvitukset
* *[[Museoseikkailu]]*. Kuorelahti, Elina. Nemo 2019.
* *[[Klaavi Kettu musiikkimaassa]]*. Hasu, Johanna. Reuna 2020.
* *[[Museomysteeri]]*. Kuorelahti, Elina. Nemo 2020.
* *[[Linnea-mummon satuja]]*. Suojanen, Sanna (koonnut). Reuna 2020.
* *[[Sointu ja kadonnut soittorasia]]*. Hasu, Johanna. 2021.
* *[[Paha kurki]]*. Kuorelahti, Elina. Nemo 2023.
* *[[Mimmit]] ja Puhuri*. Lerche, Pauliina. 2023.
* *[[Sudenkorennon siivellä]]*. Kivinen, AP. Enostone kustannus 2024.
Lähde:

## Palkinnot, ehdokkuudet ja arvostelut
* Tiiliskivipalkinto, finalisti. Ehdokkuus Lasten kuvakirjalla Paha kurki, kirj. Elina Kuorelahti, 2023  
* Lastenkirjahylly-arvio kirjasta Paha Kurki: Kansanperinnettä modernilla twistillä ryyditettynä  
* MEK-vuoden matkailusivustot. Ensimmäisen palkinnon voittaneen Kymi Fishing -kalastusmatkailuyrityksen nettisivujen visuaalinen ilme, 2013 
* Kouvolan tietokirja -kilpailu. Ensimmäisen palkinnon voittaneen Kouvolan Teatterin historiikin taitto, 2011 
* Kymenlaakson Vuoden Komea -markkinointiviestintäpalkinto, Muksujen Kymi -tehtäväkartan taitto ja kuvitus, 2007  
* Turku Design -kirjassa maininta hyvästä yritysilmeestä, 2005

## Lähteet
Garganon kansallispuisto

**Garganon kansallispuisto** () on luonnonsuojelualue Italiassa. Se ulottuu Foggian maakunnassa useiden kuntien alueelle: Apricena, Cagnano Varano, Carpino, Ischitella, Isole Tremiti, Lesina, Manfredonia, Mattinata, Monte Sant'Angelo, Peschici, Rignano Garganico, Rodi Garganico, San Giovanni Rotondo, San Marco in Lamis, San Nicandro Garganico, Serracapriola, Vico del Gargano, ja Vieste.

Puistossa on monia erilaisia elinympäristöjä: kallioisia rannikoita, suuria ja kuumia laaksoja, joissa tavataan harvinaisia kukka- ja villieläinlajeja, alavilla alueilla (300 m merenpinnasta) sijaitsevia pyökkimetsiä, joissa on monta sataa vuotta vanhoja yksilöitä, sekä Välimeren mäntymetsiä, joissa on yli 500 vuotta vanhoja aleppomäntyjä. Eläimistä mainittakoon metsäkauris ja monet tikkalajit (käpytikka, tammitikka, pikkutikka ja valkoselkätikka) jotka lisäävät näiden metsien luontoarvoa.

Sekä Garganon metsien aluskasvillisuus että niityt ovat kukkalajistoltaan runsaita. Garganossa tavataan enemmän kämmeköitä kuin missään muualla Euroopassa tai Välimeren rannoilla: 56 lajia ja 5 alalajia.

## Lähteet
Max Langenhan

**Max Langenhan** (s. 21. helmikuuta 1999 Friedrichroda) on saksalainen ohjaskelkkailija. Hän on voittanut kaksi olympiakultaa ja kuusi maailmanmestaruutta.

Langenhan on kilpaillut kaksissa olympialaisissa. Pekingissä 2022 hän sijoittui yhden hengen ohjaskelkkailussa kuudenneksi. Milanon–Cortinan olympialaisissa 2026 hän voitti kultaa yhden hengen kilpailussa ja joukkueviestissä.

Langenhan on kilpaillut maailman- ja Euroopan-mestaruuskilpailuissa vuodesta 2020 alkaen ja ollut niissä mitaleilla ensi kerran vuonna 2023. Hän on voittanut kuusi maailmanmestaruutta: joukkueviestissä vuosina 2023, 2024 ja 2025, yhden hengen kelkkailussa vuosina 2024 ja 2025 sekä sekaparikilpailussa vuonna 2025. Hän on voittanut Euroopan-mestaruuden yhden hengen kilpailussa vuonna 2023 ja sekaparikilpailussa vuonna 2026.

## Lähteet
Rudolf Leuckart

**Karl Georg Friedrich Rudolf Leuckart** (1822–1898) oli saksalainen eläintieteilijä, joka tutki etenkin luurangottomia eläimiä ja varsinkin loismatojen biologiaa. Hän oli vuodesta 1850 professori Giessenissä ja vuodesta 1869 Leipzigissä.

## Teokset
* *Beiträge zur Kenntniss wirbelloser Thiere* (1847),
* *Über den Polymorphismus der Individuen oder die Erscheinungen der Arbeitstheilung in der Natur* (1851)
* *Zoologische Untersuchungen* (1853)
* *Die Blasenbandwürmer und ihre Entwicklung* (1856)
* *Untersuchungen über Trichina spiralis* (1861)
* *Die Parasiten des Menschen und die von denselben herrührenden Krankheiten* (1862–1876)
* *Neue Beiträge zur Kenntnis des Baues und der Lebensgeschichte der Nematoden* (1887)
* *Zoologische Wandtafeln* (yhdessä Hinrich Nitschen kanssa, 1877–1891).

## Lähteet

## Aiheesta muualla
Dominik Fischnaller

**Dominik Fischnaller** (s. 20. helmikuuta 1993 Bressanone) on italialainen ohjaskelkkailija. Hän on saavuttanut kolme olympiapronssimitalia ja kolme MM-mitalia sekä voittanut kaksi Euroopan-mestaruutta.

Fischnaller on kilpaillut neljissä olympialaisissa. Sotšissa 2014 hän sijoittui yhden hengen ohjaskelkkailussa kuudenneksi. Pyeongchangissa 2018 hän oli yhden hengen kilpailussa neljäs jäätyään kaksi tuhannesosasekuntia pronssimitalisti Johannes Ludwigista ja joukkueviestissä viides. Pekingissä 2022 hän saavutti yhden hengen kilpailussa pronssia. Milanon–Cortinan olympialaisissa 2026 hän saavutti pronssia yhden hengen kilpailussa ja joukkueviestissä.

Fischnaller on kilpaillut maailman- ja Euroopan-mestaruuskilpailuissa vuodesta 2012 alkaen. Hän on saavuttanut MM-pronssia yhden hengen kilpailussa vuonna 2017 sekä yhden hengen sprinttikilpailussa vuosina 2017 ja 2020. Hän on voittanut Euroopan-mestaruuden joukkueviestissä vuonna 2019 ja yhden hengen kilpailussa vuonna 2020.

Fischnaller avioitui vuonna 2025 yhdysvaltalaisen ohjaskelkkailijan Emily Sweeneyn kanssa.

## Lähteet
Fischnaller

**Fischnaller** on muun muassa seuraavien henkilöiden sukunimi:

* Dominik Fischnaller (s. 1993), italialainen ohjaskelkkailija
* Emily Fischnaller (o.s. Sweeney, s. 1993), yhdysvaltalainen ohjaskelkkailija
* Franz Fischnaller (s. 1954), italialainen mediataiteilija
* Hans Peter Fischnaller (s. 1985), italialainen ohjaskelkkailija
* Kevin Fischnaller (s. 1993), italialainen ohjaskelkkailija
* Manuel Fischnaller (s. 1991), italialainen jalkapalloilija
* Roland Fischnaller (s. 1975), italialainen alppihiihtäjä
* Roland Fischnaller (s. 1980), italialainen lumilautailija